สเต็กลุงใหญ่ (สเต็กแม่น้องการ์ตูน)
.
.
หลังจากติดตามข่าวสารของครอบครัวนี้มาพักใหญ่ๆ รู้สึกสงสารครอบครัวนี้ที่ต้องสูญเสียเสาหลักของบ้าน คือพ่อของน้องการ์ตูน และตัวน้องการ์ตูนเองก็ยังอยู่ที่โรงพยาบาล ซึ่งมีค่ารักษาพยายาบาลต่อเดือนสูงมากๆ บวกกับคดีที่ไม่ค่อยคืบหน้าเลย อีกทั้งสาเหตุที่แน่ชัดของอุบัติเหตุก็ยังคลุมเครือ แม้กระทั่งคนขับเองก็ไม่รู้ว่าถูกตัวรึเปล่า
.
.
คราวนี้ตั้งใจกับเพื่อนๆเลยว่าเราอยากจะช่วยอุดหนุนร้านแม่น้องการ์ตูนกัน เลยรวมตัวกันไปทาน ร้านเป็นตึกแถวคูหาเดียว อยู่ตรงข้ามกสิกรไทย สำนักงานใหญ่ ถนนราษฎร์บูรณะครับ ตึกเป็นสีส้มๆ มีป้ายบอกชัดเจน ผมไปถึงกัน11โมงกว่าๆซึ่งยังไม่มีลูกค้ามากันเลย ก็เริ่มทยอยสั่งๆๆ พอใหล้ๆเที่ยงเท่านั้น ร้านนี้เปลี่ยนเป็นแน่นขนัดเลยครับ เพราะพนักงานแบงค์พักเที่ยงพอดี คนเต็มร้านทั้งสองชั้นเลย ผมก็นึกในใจว่าโชคดีจริงที่มาถึงกันก่อนเที่ยง ไม่งั้นรอนานแน่ๆ
.
.
อาหารที่นี่หลักๆก็จะเป็นสเต็กหมู ไก่ เนื้อ ปลา ก็จะมีให้เลือกเป็น พริกไทยดำ ซอสเทอริยากิ สไปซี่ หรือชุบป้งทอด แล้วก็มีสปาเก็ตตี้ไก่ หมู หอยลอย แฮม ทูน่า ทะเล เนื้อและซอสเห็ดครับ 
.
.
ส่วนเมนูของทานเล่นก็พวกไส้กรอก เฟรนฟรายด์ พวกนักเก็ต พวกไก่BBQ หอยลายกระเทียม ซึ่งเมนูของทานเล่นสามารถเพิ่มลงไปเป็น Side Dish ได้ด้วย นอกจากนี้ยังมีเมนูข้าวผัด ข้าวกระเพราด้วยครับ 
.
.
ผมสั่งสลัดทูน่ามายองเนส(49บาท) สปาเก็ตตี้หมู(59บาท) พอร์คช้อบพริกไทยดำ(89บาท) 
สเต็กไก่สไปซี่(59บาท) สเต็กปลาทอด(59บาท) ไส้กรอกสี่สหาย(169บาท) สเต็กหมูนุ่มพริกไทยดำ(59บาท)
สปาเก็ตตี้แฮม(59บาท) สปาเก็ตตี้ทะเล(69บาท) เฟรนซ์ฟรายด์(39บาท) ไก่BBQ(49บาท) หอยลายกระเทียม(49บาท) ขนมปังกระเทียม(39บาท)
.
.
รสชาติอาหารโดยรวมก็กลางๆครับ จานมาไม่ใหญ่ ผมทานไม่อิ่มครับ ต้องประมาณ2ถึงจะอยู่ท้อง สเต็กหมูชิ้นไม่หนา แต่ก็ไม่บางจนน่าเกลียด สปาเก็ตตี้ซอสมะขือเทศออกจะหวานไปนิด เด็กๆน่าจะชอบ หอยลายกระเทียม หอมอร่อยดีครับ ราคาหลักสิบครับ ถือว่าเป็นราคากลางๆของร้านสเต็กแบบนี้ 
.
.
ทางร้านยังมีช่องทางการช่วยเหลือ โดยการซื้อเสื้อ Mother's Grill Steak House ด้วย ราคาอยู่ที่139-199บาทครับ ขึ้นอยู่กับขนาด ผมยังคงเฝ้ารอความคืบหน้าของคดีอยู่ทุกวันครับ ท้ายนี้ขอเป็นกำลังใจให้แม่น้องการ์ตูนข้ามผ่านอุปสรรคนี้ไปได้ด้วยนะครับ 



